Saya mau tau 1920-an dari Guratmangsa Sastra Sunda. Jelaskan dalam bahasa sunda

(1920) Balé Pustaka ngayakeun saémbara ngarang, nu meunangna roman Carita Dulur Lima karya Sungkawa (ngaran samaran).

(1920) Radén Suriadireja nulis Wawacan Purnama Alam nu dianggap wawacan pangalusna dina sastra Sunda.

(1921) Medal surat kabar bulanan Obor, ngamuat wangun guguritan, wawacan, jeung carita nyambung,

(1922) Medal kalawarta Pusaka Sunda, ngamuat dangding jeung wawacan.

(1923) Mimiti medal Koran Sip atahunaidi Tasikmalaya. Ukur kaselang ku jaman Jepang, medal deui nepi ka eureunna taun 1971.

(1923) Muh. Sanusi nulis roman Siti Rayati, roman Sunda munggaran non-Balé Pustaka dina sastra Sunda.

(1923) Yuhana (Achmad Bassach) nulis roman Carios Eulis Asih, sababaraha kali dicitak, malah nepi ka dipilemkeun sagala. Ti dinya Yuhana nulis roman-roman lianna kayaning Néng Yaya (1923), Carios Agan Permas (1926), Mugiri (1928), Ras•iah nu Goréng Patut (1928), jsté.

(1924) Kongrés Basa Sunda nu munggaran dina jaman Walanda, 12—14 Oktober 1924, alpukahna Java Instituut.

(1925) Ngadeg pakumpulan Sastrawinangun pikeun ngaraksa basa katut Sastra Sunda.

(1927) Kongrés Basa Sunda nu kadua. Dina ieu kongrés, mimiti aya istilah Gending Karesmén, bareng jeung pagelaran dua lalakon "Sarkam- Sarkim" katut "Dalem Cikundul" dina bubuka acara.

(1928) Radén Méméd Sastrahadiprawira nulis roman Mantri Jero tuluy Pangéran Kornél sababaraha taun saenggeusna.

(1928) Samsudi nulis roman barudak Carita Nyi Halimah. Ieu téh carita barudak munggaran dina basa Sunda. Ti dinya, Samsudi nulis buku•buku barudak lianna, di antarana Carita Budak Minggat (1930), Carita Budak Teuneung (1930), Carita si Dirun (1930), Jatining Sobat (1931), Babalik Pikir (1931), jsté.

(1929) Medal majalah mingguan Parahiangan nu dikaluarkeun ku Balé Pustaka. Mimiti dimuat sawatara wangun carita pondok jeung roman (carita nyambung).

(1929) Yuhana tilar dunya di Bandung